|  |  |
| --- | --- |
| C:\Users\panos\Documents\EA\01 Projects\GR-IT 2014-2020\SO1.1 - TeleICCE\3. Implementation\WP2 Information and Publicity\Interreg-teleicce-2.png | C:\Users\panos\Documents\EA\logos\ΕΠΙΜΕΛΗΤΗΡΙΟ-ΑΧΑΙΑΣ1.jpg |

 Πάτρα: 09/07/2019

 Αρ. Πρωτ.: 623

**Ανακοίνωση πρόθεσης απευθείας ανάθεσης υπηρεσιών «Επισκευών και χρωματισμών του χώρου που θα φιλοξενήσει το πολυχρηστικό HUB του έργου»**

**για την υλοποίηση του έργου TeleICCE του Προγράμματος Interreg Greece-Italy 2014-2020**

**CPV: 45440000-3**

**CPV:** **98314000-7**

Έχοντας υπόψη:

1. *το ν. 4497/2017 “Άσκηση υπαίθριων εμπορικών δραστηριοτήτων, εκσυγχρονισμός της επιμελητηριακής νομοθεσίας και άλλες διατάξεις.”, Μέρος Β “Εκσυγχρονισμός της Επιμελητηριακής Νομοθεσίας”*
2. το ν. 4412/2016 (Α' 147) “*Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ ΕΕ και 2014/25/ΕΕ)»*
3. *την ΥΠΑΣΗΔ Αριθμ. 300488/ΥΔ1244 Σύστημα διαχείρισης και ελέγχου των προγραμμάτων συνεργασίας του στόχου «ΕΥΡΩΠΑΪΚΗ ΕΔΑΦΙΚΗ ΣΥΝΕΡΓΑΣΙΑ»*
4. το ν. 4314/2014 (ΦΕΚ 265/Α/23.12.2014) Για τη διαχείριση, τον έλεγχο και την εφαρμογή αναπτυξιακών παρεμβάσεων για την προγραμματική περίοδο 2014−2020
5. το ν. 4270/2014 (Α' 143) «*Αρχές δημοσιονομικής διαχείρισης και εποπτείας (ενσωμάτωση της Οδηγίας 2011/85/ΕΕ) – δημόσιο λογιστικό και άλλες διατάξεις*»**,**
6. το ν. 4013/2011 (Α’ 204) «*Σύσταση ενιαίας Ανεξάρτητης Αρχής Δημοσίων Συμβάσεων και Κεντρικού Ηλεκτρονικού Μητρώου Δημοσίων Συμβάσεων…*»,
7. το ν. 3861/2010 (Α’ 112) «*Ενίσχυση της διαφάνειας με την υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο διαδίκτυο "Πρόγραμμα Διαύγεια" και άλλες διατάξεις”*,
8. την με αρ. 57654 (Β’ 1781/23.5.2017) Απόφασης του Υπουργού Οικονομίας και Ανάπτυξης «*Ρύθμιση ειδικότερων θεμάτων λειτουργίας και διαχείρισης του Κεντρικού Ηλεκτρονικού Μητρώου Δημοσίων Συμβάσεων (ΚΗΜΔΗΣ) του Υπουργείου Οικονομίας και Ανάπτυξης*»
9. την από 16.04.2018 σύμβασης χρηματοδότησης του έργου TeleICCE «Promotion of Teleworking and Massive Online Open Courses (MOOC) Training for Increased Cluster Competitiveness and Employment»και τα παραρτήματα αυτής,
10. την υπ. αριθ. 576/19-04-2018 απόφαση της Διοικητικής Επιτροπής του Επιμελητηρίου Αχαΐας περί αποδοχής της υλοποίησης του ευρωπαϊκού έργου TeleICCE του προγράμματος ETCP Greece-Italy 2014-2020,
11. την υπ. αριθ. ΑΔΑ: 63IH469ΗΛΒ-9Θ9 απόφαση ανάληψης υποχρέωσης του Επιμελητηρίου Αχαΐας.
12. το υπ. αριθμ. 610/02-07-2019 Πρακτικό τακτικής συνεδριάσεως της Διοικητικής Επιτροπής του Επιμελητηρίου Αχαΐας.
13. τη ΣΑΕΠ 301.6\_2018 και ενάριθμο 2018ΕΠ3016005.

Το Επιμελητήριο Αχαΐας προσκαλεί τα ενδιαφερόμενα νομικά ή φυσικά πρόσωπα να καταθέσουν εντός επτά (7) ημερών σφραγισμένο κλειστό φάκελο με την προσφορά τους για την παροχή υπηρεσιών **«Επισκευών και χρωματισμών του χώρου που θα φιλοξενήσει το πολυχρηστικό HUB του έργου» για την υλοποίηση του έργου TeleICCE του Προγράμματος Interreg Greece-Italy 2014-2020** **συνολικής αξίας έως 3.000,00€ συμπεριλαμβανομένου του ΦΠΑ** και όλων των νόμιμων κρατήσεων, σύμφωνα με τα ακόλουθα.

Το Επιμελητήριο Αχαΐας συμμετέχει ως εταίρος στο έργο με τίτλο «Promotion of Teleworking and Massive Open Online Course (MOOC) Training for Increased Cluster Competitiveness and Employment» και ακρωνύμιο TeleICCE, το οποίο εγκρίθηκε στη 1η πρόσκληση του Προγράμματος Interreg Ελλάδα – Ιταλία, υπό τον Άξονα Προτεραιότητας 1 “Innovation and Competitiveness”, Ειδικό Στόχο 1.1 - Delivering innovation support services and developing clusters across borders to foster competitiveness.

Το Εταιρικό Σχήμα αποτελείται από:

* ΕΛΛΗΝΙΚΟ ΑΝΟΙΚΤΟ ΠΑΝΕΠΙΣΤΗΜΙΟ
* ΕΠΙΜΕΛΗΤΗΡΙΟ ΑΧΑΪΑΣ
* ΠΑΝΕΠΙΣΤΗΜΙΟ ΙΟΝΙΩΝ ΝΗΣΩΝ
* IFOA - INSTITUTO FORMAZIONE OPERATORI AZIENDALI
* CNA Brindisi - NATIONAL CONFEDERATION OF CRAFTS AND SMALL AND MEDIUM-SIZED ENTERPRISE Brindisi

Σκοπός του έργου είναι η προώθηση και υιοθέτηση ενός καινοτόμου επιχειρηματικού μοντέλου (b2f/business-to-freelancer), το οποίο δύναται να ενισχύσει την ανταγωνιστικότητα των ΜΜΕ και την απασχόληση των επαγγελματιών, και διευκολύνεται πλέον από τις Τεχνολογίες Πληροφορικής και Επικοινωνιών και τα Εργαλεία Ανάπτυξης Δεξιοτήτων. Συγκεκριμένα θα προωθηθούν στις ΜΜΕ και τους επαγγελματίες, εργαλεία όπως πλατφόρμες τηλεργασίας/εύρεσης εργασίας και πλατφόρμες Μαζικών Ελεύθερων Διαδικτυακών Μαθημάτων-MOOCs για την ανάπτυξη δεξιοτήτων με σκοπό την βελτίωση της ανταγωνιστικότητας των ΜΜΕ και των επαγγελματιών.

Στο πλαίσιο του έργου προβλέπεται να αναπτυχθεί ένας χώρος που θα φιλοξενεί κατά καιρούς εκπροσώπους των ΜΜΕ και επαγγελματίες οι οποίοι θα εκπαιδευτούν και θα υποστηριχθούν συμβουλευτικά σε σχέση με τα επιχειρηματικά τους πλάνα και την επαγγελματική τους καριέρα με χρήση των υφιστάμενων πλατφορμών. Επιπλέον, ο χώρος θα χρησιμοποιηθεί για την διεξαγωγή πιλοτικών projects μεταξύ ΜΜΕ και επαγγελματιών καθώς και ως σημείο ενημέρωσης αλλά και επικοινωνίας των μελών του δικτύου του έργου.

Στο πλαίσιο της παρούσας σύμβασης ζητείται η παροχή υποστηρικτικών υπηρεσιών προς την Αναθέτουσα Αρχή, σχετικά με Εργασίες χρωματισμών και υαλοτεχνικές εργασίες CPV (45440000-3) και Υπηρεσίες χρωματισμού CPV (98314000-7).

Η δαπάνη θα βαρύνει τον προϋπολογισμό του Επιμελητηρίου Αχαΐας για το έτος 2019 και τελικώς τον προϋπολογισμό του έργου «Promotion of Teleworking and Massive Open Online Course (MOOC) Training for Increased Cluster Competitiveness and Employment» με ακρωνύμιοTeleICCE στο πλαίσιο του Διακρατικού Προγράμματος Εδαφικής Συνεργασίας **Interreg Greece-Italy 2014-2020** με MIS: 5003484 και συγκεκριμένα το:

**- Πακέτο Εργασίας 4 Παραδοτέο 4.2.1 -** Establishment of multipurpose centers

Οι προδιαγραφές των ζητούμενων υποστηρικτικών Υπηρεσιών θα πρέπει κατ’ ελάχιστο να πληρούν τις απαιτήσεις του **Παραρτήματος Α**, το οποίο αποτελεί αναπόσπαστο μέρος της παρούσας πρόσκλησης.

Η κατάθεση των προσφορών μπορεί να γίνει αυτοπροσώπως ή ταχυδρομικώς στην Υπηρεσία μας (Επιμελητήριο Αχαΐας, Μιχαλακοπούλου 58, 26221 Πάτρα), 1ος όροφος (Πρωτόκολλο) σε σφραγισμένο φάκελο, **εντός επτά (7) ημερών** δηλαδή έως **16/07/2019** και ώρα 12:00 μ.μ.

**Περιεχόμενο Προσφορών**

Ο φάκελος κάθε υποψήφιου Αναδόχου πρέπει να περιλαμβάνει:

**α)** **Υπογεγραμμένη Υπεύθυνη Δήλωση** στην οποία να αναγράφεται ότι :

* η προσφορά του πληροί κατ’ ελάχιστο τις τεχνικές προδιαγραφές του Παραρτήματος Α της υπ’αριθμ. Πρωτ. 623/09-07-2018 Πρόσκλησης τις οποίες και αποδέχεται πλήρως και ανεπιφύλακτα,
* ότι δεν έχει κώλυμα αποκλεισμού από τη συμμετοχή του σε διαδικασία σύναψης δημόσιας σύμβασης σύμφωνα με τις διατάξεις των άρθρων 73 και 74 του Ν.4412/2016,
* ότι πληροί τις προϋποθέσεις του Άρθρου 24 του Ν.4412/2016,
* ότι ρητά συμφωνεί ότι ουδεµία άλλη απαίτηση έχει πέραν του ποσού της οικονομικής προσφοράς του.

**β)** Αντίγραφο από τα **Στοιχεία Μητρώου / Νομικού Προσώπου ή Επιχείρησης από TAXIS** (www.gsis.gr).

**γ)** **Οικονομική Προσφορά** για την εν λόγω Υπηρεσία βάσει του **Παραρτήματος B**. Η οικονομική προσφορά του υποψηφίου αναδόχου, **επί ποινή αποκλεισμού**, θα πρέπει να μην υπερβαίνει τον συνολικό προϋπολογισμό.

Οι φάκελοι θα πρέπει να είναι σφραγισμένοι και να αναφέρουν εξωτερικά τα στοιχεία της ΑΝΑΚΟΙΝΩΣΗΣ ΠΡΟΘΕΣΗΣ ΑΠΕΥΘΕΙΑΣ ΑΝΑΘΕΣΗΣ ΥΠΗΡΕΣΙΩΝ, καθώς και τον τίτλο του Έργου.

Για την υπογραφή σύμβασης θα απαιτηθεί κατ’ ελάχιστο φορολογική και ασφαλιστική ενημερότητα, απόσπασμα ποινικού μητρώου του φυσικού προσώπου ή του νόμιμου εκπροσώπου του νομικού προσώπου και εγγραφή στο οικείο επιμελητήριο.

Η διάρκεια της σύμβασης εκτιμάται σε ένα (1) μήνα από την υπογραφή της με δυνατότητα παράτασης σε περίπτωση που παραταθούν οι σχετικές δράσεις του έργου.

Περαιτέρω πληροφορίες είναι διαθέσιμες από την προαναφερθείσα διεύθυνση: Μιχαλακοπούλου 58, Πάτρα, κος Ραυτόπουλος Κωνσταντίνος (τηλ. 2610-277 779, email: ea@e-a.gr).

Ο Πρόεδρος του Δ.Σ. του Επιμελητηρίου Αχαΐας

Πλάτων Μαρλαφέκας

**Παράρτημα Α**

Ελάχιστες Προδιαγραφές για την προμήθεια υπηρεσιών **«Επισκευών και χρωματισμών του χώρου που θα φιλοξενήσει το πολυχρηστικό HUB του έργου» για την υλοποίηση του έργου TeleICCE του Προγράμματος Interreg Greece-Italy 2014-2020** **συνολικής αξίας έως 3.000,00€ συμπεριλαμβανομένου του ΦΠΑ** και όλων των νόμιμων κρατήσεων, στα πλαίσιο υλοποίησης του έργου **TeleICCE** και του **Παραδοτέου 4.2.1.**

Ο Ανάδοχος είναι υποχρεωμένος να διεξάγει τις κάτωθι απαραίτητες εργασίες:

1. **Χρωματισμός συνολικής επιφάνειας 133m2 οροφών με υδρόχρωμα.**

Περιγραφή: Απαιτείται τρίψιμο και ολική αφαίρεση παλαιού υδροχρώματος και εφαρμογή δύο επιστρώσεων νέου υδροχρώματος.

1. **Χρωματισμοί τοίχων συνολικής επιφάνειας 371m2 με πλαστικό χρώμα πλενόμενο.**

Περιγραφή: Θα απαιτηθεί αφαίρεση παλαιών χρωμάτων και στόκων σε διάφορα σημεία και σε συνολικό ποσοστό 25% της επιφάνειας και δύο επιστρώσεις πλαστικό χρώμα πλενόμενο.

1. **Εξωτερικοί χρωματισμοί συνολικής επιφάνειας 66m2 με επισκευή επιχρησμάτων**

Περιγραφή: Απαιτείται επισκευή σαθρών σοβάδων και πέρασμα δύο επιστρώσεων ακρυλικού ελαστομερούς χρώματος, καθέτων επιφανειών.

1. **Ελαιοχρωματισμοί 7 τεμαχίων καλοριφέρ.**

Περιγραφή: Χρωματισμοί με χρώμα για καλοριφέρ τύπου ραδιατερ.

1. **Ελαιοχρωματισμοί 12 τεμαχίων πορτών με κάσωμα**

Περιγραφή: Απαιτείται στοκάρισμα, μια επίστρωση βελατούρα και μια ρεπολίνη

1. **Βερνικοχρωματισμός σε βιβλιοθήκες**

Περιγραφή: Απαιτείται τρίψιμο και 2 νέες επιστρώσεις βερνίκι

1. **Ελαιοχρωματισμοί κάγκελων μπαλκονιού μήκους 16 τρέχοντα μέτρων**

Περιγραφή: Απαιτείται τρίψιμο, μια επίστρωση αστάρι μετάλλου και δύο επιστρώσεις με ντουκόχρωμα

**Παράρτημα Β – Υπόδειγμα Οικονομικής Προσφοράς**

**ΟΙΚΟΝΟΜΙΚΗ ΠΡΟΣΦΟΡΑ**

*(Σε περίπτωση που η οικονομική προσφορά υπερβαίνει τη μία σελίδα ο υποψήφιος ανάδοχος να υπογράψει και να σφραγίσει όλες τις σελίδες της παρούσης)*

|  |  |
| --- | --- |
| **ΣΤΟΙΧΕΙΑ ΠΡΟΣΦΕΡΟΝΤΟΣ**Ημερομηνία:Επωνυμία:Διεύθυνση:Τηλ., FAX, Email: | **ΠΡΟΣ:**ΕΠΙΜΕΛΗΤΗΡΙΟ ΑΧΑΪΑΣΜΙΧΑΛΑΚΟΠΟΥΛΟΥ 58,ΤΚ 26221 - ΠΑΤΡΑ |

Οικονομική Προσφορά που αφορά την προμήθεια υπηρεσιών **«Επισκευών και χρωματισμών του χώρου που θα φιλοξενήσει το πολυχρηστικό HUB του έργου» για την υλοποίηση του έργου TeleICCE του Προγράμματος Interreg Greece-Italy 2014-2020** σύμφωνα με την υπ.. αριθμ πρωτ. 623/09-07-2019 πρόσκληση του ΕΠΙΜΕΛΗΤΗΡΙΟΥ ΑΧΑΪΑΣ.

Σύμφωνα με την παραπάνω Πρόσκληση, τις προδιαγραφές του Παραρτήματος Α, υποβάλλουμε την προσφορά μας με τους κατωτέρω οικονομικούς όρους.

| **Αριθ.****Παραδοτέου** | **Τίτλος** | **Προϋπολογισμός (€) συμπεριλαμβανομένου ΦΠΑ 24% (Αριθμητικώς)** | **Προσφερόμενη τιμή (€) συμπεριλαμβανομένου. ΦΠΑ 24% (Αριθμητικώς)** |
| --- | --- | --- | --- |
| **D4.2.1** | **Υπηρεσίες επισκευών και χρωματισμών του χώρου που θα φιλοξενήσει το πολυχρηστικό HUB του έργου** | **3.000** |  |
| ***ΣΥΝΟΛΟ*** | **3.000** |  |

**Συνολική τιμή χωρίς Φ.Π.Α (ολογράφως): ...........................................................**

**Συνολική τιμή με Φ.Π.Α (ολογράφως): ...........................................................**

Ο χρόνος ισχύος της προσφοράς είναι 2 μήνες από την ημερομηνία υποβολής της προσφοράς.

**Ο προσφέρων**

(Ονοματεπώνυμο, Ιδιότητα)

(Υπογραφή)

(Σφραγίδα εταιρείας/φυσικού προσώπου)